Lav et referat af nedenstående tekst:

Tekst:
Der har de seneste dage været en del opmærksomhed på 1. divisionsholdet Vendsyssel FF. Tidligere på ugen kunne TV2 Nord fortælle om manglende løn til klubbens spillere, og lørdag morgen kom endnu en nyhed fra holdet. Klubbens direktør Jacob Andersen fratræder sin stilling i Vendsyssel FF. - I forbindelse med salget af VFF i oktober 2020 til Core Sports Capital AG blev det aftalt, at jeg skulle forsætte som direktør i en overgangsperiode. Den periode er nu udløbet, hvilket er grunden til, jeg er fratrådt, fortæller Jacob Andersen til TV2 Nord. Ifølge TV2 Nords oplysninger deltog Jacob Andersen i et flere timer langt møde om torsdagen, som man kunne formode handlede om situationen i VFF, efter at spillere og stab ikke havde fået deres løn. Jacob Andersen fastholder dog, at hans fratrædelse er en del af den aftale, det har været indgået siden Core Sports Capital overtog klubben. TV2 Nord arbejder fortsat på at få en kommentar fra Core Sports Capital Opdateres ...

Referat:
Den tidligere bestyrelsesformand i Vendsyssel FF, Jacob Andersen, har lørdag formiddag fratrådt sin stilling som direktør i fodboldklubben.